Beszámoló

2018. 12. 18 – 2018. 02.09.

**Rekrutáció**

Az elmúlt időszakban zajlott le az Educatio és a Nyílt nap is, ezekhez kapcsolódóan vettem részt Kari és Egyetemi egyeztetéseken is.

Az Educatio gördülékenyen ment, ahogy a korábbi években is, én magam személyesen nem vettem részt az eseményen, de nincs tudomásom komolyabb problémáról az eseménnyel kapcsolatban a mi részünkről. Sajnos volt olyan szakok, ahol nem volt kint oktató minden idősávban, ezeket a kiesett személyeket igyekeztünk hallgatókkal pótolni.

A Nyílt Nap idén egy új formát kapott, ezért rengeteg egyeztetés zajlott. Összességében jól sikerült ez is, rekordszámú érdeklődő jelent meg. A segítő hallgatók nélkül ez nem valósulhatott meg.

Ezúton is köszönöm mindenkinek, aki bármilyen formában hozzájárult a két esemény sikerességéhez.

**Kari Tanács**

A Kari Tanács delegáltságomnak eleget tettem az elmúlt időszakban is. A közelgő dékánválasztás miatt részt vettem az esetleges jelöltek és a hallgatói delegáltak közös megbeszélésein is.

**Gólyatábor**

Horváth Luca felkért a gólyatábor programfelelősének, ugyan ez közvetlen nem kapcsolódik a tisztségemhez, úgy érzem fontos megemlítenem.

**Tisztségviselők**

Felmerültek gondok, ezek elég nagy belső feszültséget generálnak a szervezet életében. Főleg a kommunikáción kell javítanunk úgy érzem. A gondok kezelése, a feszültségek feloldása és a fejlődés érdekében (ami sosem árt) már szerveződik egy tisztségviselői nap február 16-ra. Remélem erre a legtöbb tisztségviselő ténylegesen el tud majd jönni.

**TTT**

Kelemen Veronikát helyettesítve részt vehettem életem első, a TKK-hoz köthető ülésen. Itt sikerült megegyezni az idei év záróvizsga menetrendjéről és 4 új kolléga kapott vezetőtanári kinevezést. Sikerült elérni azt is, hogy a TKK tájékoztassa a 2013-ban és 2014-ben felvett hallgatókat az Egyéni szakdolgozati munka (8 kredit) kapcsán kialakult anomáliáról, ha minden igaz, ez a Küldöttgyűlés időpontjában már megtörtént esemény lesz.

**Amennyiben kérdésed merülne fel, keress bátran!**

Vigh Patricia

Elnökhelyettes

ELTE TTK HÖK

elnokhelyettes@ttkhok.elte.hu